Georgian Airways

**Georgian Airways** (varem Airzena) on Gruusia lennufirma, mille peamine asukoht on Thbilisi rahvusvaheline lennujaam. Ettevõtte peadirektor on Givi Davitashvili ning peakontor asub Thbilisis. 

## Ajalugu
Lennufirma Airzena loodi 1993. aasta septembris. Esialgu tegi Airzena tšarterlende Araabia Ühendemiraatidesse, Itaaliasse, Hiinasse, Egiptusesse, Indiasse, Süüriasse ja regulaarseid lende Austriasse Viini. 1999. aastal sai Airzenast Gruusia riiklik lennufirma. 2004. aasta augustis muutis Airzena oma nime Georgian Airwaysiks. 20. sajandi esimesel poolel otsustati moderniseerida firma lennukiparki ning renditi Saksa ettevõttest Hapag-Lloyd kaks lennukit Boeing 737-500. Hiljem on Georgian Airways jätkanud oma lennukipargi arendamist ja moderniseerimist.

## Lennukipark
Lennukipark koosneb 2018. aasta jaanuari seisuga järgmistest õhusõidukitest.
Fail:Airzena Boeing 737-500 Nikiforov.jpg|Georgian Airways (Airzena) Boeing 737-500 lennuk
Fail:Georgian Airways, 4L-TGU, Embraer ERJ-190AR (41163439781).jpg|Georgian Airways (Airzena) Embraer 190 lennuk
Fail:Canadair CRJ-200 Georgian Airways 4L-TGB.JPG|Georgian Airways (Airzena) Bombardier CRJ-200 lennuk
 

## Sihtkohad
Georgian Airways korraldab lende algusega Gruusiast järgmistesse maailma linnadesse: London, Tel Aviv, Kiiev, Moskva, Jerevan, Bathumi, Peterburi, Ateena, Thessaloníki, Köln, Barcelona, Bologna, Praha, Brüssel, Berliin, Bratislava, Kaasan, Pariis, Amsterdam, Viin.

## Meeskond
### Piloodid
Kõiki Georgian Airwaysi lennukeid juhivad mitmekülgse lennukogemusega kõrgelt kvalifitseeritud piloodid. Kõik meeskonnad läbivad nii esialgse teoreetilise ja praktilise kui ka kuue kuu pikkuse korduva simulaatortreeningu Boeingu ja CRJ lennukitega järgmistes koolituskeskustes: 
* Pan American Flight Academy (Miami, Florida)
* ICARE Training Centre (Prantsusmaa)
* UAB Cam&Cons (Vilnius, Leedu)
Georgian Airwaysi piloodid on sertifitseeritud II ja III kategoorias, mis lubab neil opereerida ebasoodsates ilmastikutingimustes. 2018. aasta seisuga töötab firmas 36 kõrgelt kvalifitseeritud pilooti, kelle keskmine vanus on 30–45 aastat.
### Salongipersonal
Georgian Airwaysi lennusaatjad läbivad samuti esialgse ja korduva treeningu Gruusia Lennundusülikoolis (Georgian Aviation University) ning koolituskeskustes Saksamaal, Tšehhis ja Ukrainas. Salongipersonali koolitus kestab kuni kuus kuud ning hõlmab teoreetilisi loenguid ja praktikume sellistes valdkondades, nagu lennuohutus ja lennuintsidentide vältimine, turvalisus, hädaolukorra protseduurid ja evakueerimine, esmaabi ja reisijate teenindus. Lennusaatjaskonda valitakse inimesi erinevate testide tulemuste alusel, mis viiakse läbi vastavalt rahvusvahelistele standarditele.
## Partnerid
Üks ettevõtte prioriteete on partnerluse loomine suuremate lennuettevõtjatega üle kogu maailma. Georgian Airways on sõlminud 16 suurlennufirmadega Interline'i lepingu. Selline partnerlus muudab nende reisijate jaoks reisimise lihtsamaks ja aitab jõuda hõlpsasti igasse paika üle maailma. 

Georgian Airways partnerid on 
* **[[Aeroflot]] 
* **Aegean Airlines
* **[https://en.wikipedia.org/wiki/Air_Astana Air Astana] 
* **Air France
* **[[Alitalia]] 
* **Austrian Airlines 
* **[[Azerbaijan Airlines]] 
* **Delta Airlines 
* **[https://en.wikipedia.org/wiki/Iran_Air Iran Air] 
* **KLM 
* **[[Olympic Airlines]]
* **S7 Airlines 
* **[https://en.wikipedia.org/wiki/Transaero Transaero] 
* **Ukraine International Airlines 
* '''Hahn Air

## Viited